text: Valget trækker ud: Her mangler vi stadig et resultat
  21 november 2017 kl. 22.45
  Sønderborg, Kolding, Fredericia og Esbjerg lader vente på sig. 
  10 ud af de 14 syd- og sønderjyske kommuner er nu talt op, men vi mangler stadig valgresultatet i Kolding, Fredericia, Sønderborg og Esbjerg.
  I skrivende stund mangler der at blive optalt omkring 30 procent af stemmerne i Sønderborg, mens der i Esbjerg mangler at blive optalt lige over 20 procent af stemmerne.
  I Kolding er to ud af tre stemmer optalt, mens der er kaos med optællingen i Fredericia, hvor der er forlydender om både manglende stemmer og koks i optællingen. Her er mindre end hver femte stemme talt op.
  